CELEX: 32016R0670
Language: fi
Date: 2016-04-28 00:00:00
Title: Komission täytäntöönpanoasetus (EU) 2016/670, annettu 28 päivänä huhtikuuta 2016, unionin ennakkovalvonnan käyttöönotosta tietyistä kolmansista maista peräisin olevien tiettyjen rauta- ja terästuotteiden tuonnissa

29.4.2016   
            
            
               FI
            
            
               Euroopan unionin virallinen lehti
            
            
               L 115/37
            
         KOMISSION TÄYTÄNTÖÖNPANOASETUS (EU) 2016/670,
   annettu 28 päivänä huhtikuuta 2016,
   unionin ennakkovalvonnan käyttöönotosta tietyistä kolmansista maista peräisin olevien tiettyjen rauta- ja terästuotteiden tuonnissa
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tuontiin sovellettavasta yhteisestä järjestelmästä 11 päivänä maaliskuuta 2015 annetun Euroopan parlamentin ja neuvoston asetuksen (EU) 2015/478 (1) (kodifikaatio) ja erityisesti sen 10 artiklan,
   ottaa huomioon tiettyjen kolmansien maiden tuontiin sovellettavasta yhteisestä menettelystä 29 päivänä huhtikuuta 2015 annetun Euroopan parlamentin ja neuvoston asetuksen (EU) 2015/755 (2) (uudelleenlaadittu teksti) ja erityisesti sen 7 artiklan,
   on kuullut suojalausekkeiden ja yhteisen vientimenettelyn komiteaa,
   sekä katsoo seuraavaa:
   
               (1)
            
            
               Asetuksen (EU) 2015/478 10 artiklan mukaan unionin ennakkovalvonta voidaan ottaa käyttöön, kun jonkin tuotteen tuonnin kehitys uhkaa aiheuttaa haittaa unionin tuottajille ja kun unionin edut niin vaativat. Asetuksen (EU) 2015/755 7 artiklassa annetaan myös mahdollisuus ottaa käyttöön ennakkovalvonta, jos unionin etu sitä vaatii.
            
         
               (2)
            
            
               Euroopan komissio julkaisi 16 päivänä maaliskuuta 2016 tiedonannon, jossa esitetään mahdollisuuksia Euroopan terästuottajien viime aikoina kohtaamien haasteiden voittamiseksi (3).
            
         
               (3)
            
            
               Rauta- ja terästuotteiden tuonti unioniin kasvoi yleisesti 32 prosenttia vuosien 2012 ja 2015 välillä 41,8 miljoonasta tonnista 55,0 miljoonaan tonniin. Samana ajanjaksona koko terästuonnin hinnat laskivat 17 prosenttia. Toisaalta terästuotteiden vienti unionista laski keskimäärin lähes 20 prosenttia 62,3 miljoonasta tonnista vuonna 2012 aina 50,7 miljoonaan tonniin vuonna 2015 (4).
            
         
               (4)
            
            
               Suuntaukset ovat vieläkin selvempiä niiden terästuotteiden kohdalla, jotka kuuluivat aiemmin unionin ennakkovalvontaan vuoteen 2012 asti (5). Näiden tuotteiden kohdalla tuonti kasvoi 53 prosenttia samalla ajanjaksolla eli 13,3 miljoonasta tonnista vuonna 2012 aina 20,2 miljoonaan tonniin vuonna 2015, ja vastaavat tuontihinnat laskivat keskimäärin 22 prosenttia (6).
            
         
               (5)
            
            
               2000-luvun alkuvuosista lähtien teräksen tuotantokapasiteetti on kasvanut nopeasti globaalilla tasolla, ja suurin osa uudesta kapasiteetista on syntynyt Kiinan kansantasavallassa, jäljempänä ’Kiina’. Maailman terästuotannon nimelliskapasiteetin arvioitiin Taloudellisen yhteistyön ja kehityksen järjestön, jäljempänä ’OECD’, mukaan kohoavan 2 243 miljoonaan tonniin vuonna 2014, joka on yli kaksinkertainen taso verrattuna vuonna 2000 havaittuun 1 060 miljoonan tonnin kapasiteettitasoon.
            
         
               (6)
            
            
               Samanaikaisesti kokonaisvienti kasvoi dramaattisesti pääasiassa Kiinasta, mikä johtui yleisestä talouden laskusuhdanteesta ja heikkenevästä kotimaisesta kysynnästä. Tämä on painanut teräksen hintoja maailmanlaajuisesti. Kiina on nykyisin maailman suurin teräksentuottaja 822,7 miljoonan tonnin raakateräksen tuotannollaan vuonna 2014 (7), mikä on lähes puolet globaalista teräksen tuotannosta. Kiinan ylikapasiteetin arvioidaan olevan noin 350 miljoonaa tonnia (8). Tämä on noin 40 prosenttia Kiinan tuotannosta ja lähes kaksi kertaa niin paljon kuin unionin koko vuotuinen teräksen tuotanto.
            
         
               (7)
            
            
               Jo vuonna 2015 Kiinan viennistä 10 prosenttia päätyi unioniin, mikä oli yli 30 prosenttia unionin kokonaistuonnista. Tämän seurauksena unionin kotimaisen kysynnän hienoisen kasvun täytti kokonaan tuonti. Koska unioni on tärkeä markkina teräkselle koon ja hinnan suhteen, on erittäin todennäköistä, että mahdollinen teräksen ylikapasiteetti ohjautuu jatkossakin unioniin.
            
         
               (8)
            
            
               Samaan aikaan pääsy kolmansien maiden markkinoille on supistunut merkittävästi viime aikoina. Valtiot turvautuvat enenevässä määrin kauppapoliittisiin toimiin vastauksena globaalin terästeollisuuden kriisiin, ja monet taloudet, jotka eivät aiemmin käyttäneet tällaisia toimenpiteitä, ovat nyt ottamassa niitä käyttöön. Kyse on erilaisista kaupan esteistä, kuten tariffikorotuksista ja polkumyynnin ja tukien vastaisista toimenpiteistä, ja ne koskevat markkinoita, joiden osuus globaalista kulutuksesta on merkittävä (9). Tämä lisää entisestään mahdollisuuksia teräskaupan uudelleensuuntautumiseen unioniin.
            
         
               (9)
            
            
               Unionin terästeollisuus on maailman johtaja teknologisesti erittäin erikoistuneiden tuotteiden segmentillä. Unionin terästuottajien kilpailuasema globaaleilla teräsmarkkinoilla on kuitenkin heikentynyt viime vuosina. Unionin terästeollisuuden taloudellinen tulos onkin heikentynyt nopeasti viime vuosina. Keskimääräinen toiminnan kannattavuus on alle kestävän tason, investoinnit ovat olleet hidastumassa, työllisyystasot ovat laskeneet, eikä laajentumiselle ole juurikaan tilaa. Unionin teollisuutta rasittavat korkeat energiakustannukset ja riippuvuus tuontiraaka-aineesta.
            
         
               (10)
            
            
               Lisäksi siitä huolimatta, että raakateräksen tuotanto unionissa pysyi suhteellisen vakaana kaudella 2013–2015 noin 166–169 miljoonassa tonnissa vuosittain, vuoden 2015 toisella puoliskolla se supistui merkittävästi noin 10 prosenttia verrattuna ensimmäiseen puoliskoon.
            
         
               (11)
            
            
               Kun otetaan huomioon viimeaikaiset terästuotteiden tuontisuuntaukset, nykyinen unionin tuotannonalan haavoittuva tilanne ja jatkuvasti heikko kysyntä unionin markkinoilla sekä nykyisen ja tulevan ylikapasiteetin todennäköinen ohjautuminen unioniin, jos kysyntä elpyy, katsotaan, että on olemassa unionin tuottajille aiheutuvan vahingon uhka.
            
         
               (12)
            
            
               Tämän vuoksi unionin etu vaatii tiettyjen terästuotteiden tuonnin pitämistä unionin ennakkovalvonnassa sellaisten kehittyneiden tilastotietojen saamiseksi, joiden avulla kaikista EU:n ulkopuolisista maista tulevan tuonnin kehityssuuntauksia voidaan analysoida nopeasti. Tuoreita ja ennakoivia kauppaa koskevia tietoja tarvitaan herkkien EU:n teräsmarkkinoiden suojaamiseksi teräksen maailmanmarkkinoilla tapahtuvilta äkillisiltä muutoksilta. Tämä on erityisen tärkeää nykyisessä kriisitilanteessa, jossa ei olla varmoja kysynnän rakenteen elpymisestä ja siitä, hyötyykö EU:n teollisuus tästä elpymisestä.
            
         
               (13)
            
            
               Kun otetaan huomioon kehityskulku tiettyjen terästuotteiden markkinoilla, on aiheellista, että ennakkovalvonnan piiriin kuuluvat tämän asetuksen liitteessä I luetellut tuotteet.
            
         
               (14)
            
            
               Sisämarkkinoiden toteutumisen edellytyksenä on, että kaikkien unioniin suuntautuvaa tuontia harjoittavien tuojien suoritettaviksi tulevien muodollisuuksien olisi oltava samat tavaroiden tullauspaikasta riippumatta.
            
         
               (15)
            
            
               Tietojen keräämisen helpottamiseksi olisi edellytettävä, että tämän asetuksen soveltamisalaan kuuluvien tuotteiden vapaaseen liikkeeseen luovutuksen yhteydessä esitetään yhdenmukaiset edellytykset täyttävä valvonta-asiakirja. Tätä vaatimusta aletaan soveltaa 21 työpäivää tämän asetuksen voimaantulon jälkeen, jotta ei estetä tuotteiden vapaaseen liikkeeseen luovutusta niiden matkalla unioniin ja jotta tuojilla on riittävästi aikaa pyytää tarvittavat asiakirjat.
            
         
               (16)
            
            
               Jäsenvaltioiden viranomaisten olisi tietyn ajanjakson kuluessa vahvistettava kyseinen asiakirja tuojan hakemuksesta ilman, että tuoja saisi tuontioikeutta sen perusteella. Asiakirjan olisi tästä syystä oltava voimassa ainoastaan niin kauan kuin tuontia koskevat säännöt pysyvät muuttumattomina.
            
         
               (17)
            
            
               Unionin ennakkovalvontaa varten annettujen valvonta-asiakirjojen olisi oltava voimassa kaikkialla unionissa riippumatta siitä, missä jäsenvaltiossa ne on annettu.
            
         
               (18)
            
            
               Jäsenvaltioiden ja komission olisi vaihdettava mahdollisimman perinpohjaisesti unionin ennakkovalvonnasta saatuja tietoja.
            
         
               (19)
            
            
               Vaikka valvonta-asiakirjojen antamiseen sovelletaan yhdenmukaisia edellytyksiä unionin tasolla, se kuuluu kansallisten viranomaisten vastuualueeseen.
            
         
               (20)
            
            
               Jotta minimoidaan tarpeettomat rajoitukset eikä vaikeuteta kohtuuttomasti rajojen lähellä sijaitsevien yritysten toimintaa, tämän asetuksen soveltamisalan ulkopuolelle olisi jätettävä tuonti, jonka nettopaino ei ylitä 2 500:aa kilogrammaa.
            
         
               (21)
            
            
               Unionin taloudellinen yhdentyminen Norjan, Islannin ja Liechtensteinin kanssa on hyvin tiivis Euroopan talousalueella, jäljempänä ’ETA’. Lisäksi ETA-sopimuksen nojalla ETA-sopimuksen jäsenet eivät periaatteessa sovella kaupan suojatoimenpiteitä keskinäisissä suhteissaan. Näistä syistä Norjasta, Islannista ja Liechtensteinista peräisin olevat tuotteet olisi jätettävä tämän asetuksen soveltamisalan ulkopuolelle,
            
         ON HYVÄKSYNYT TÄMÄN ASETUKSEN:
   1 artikla
   1.   Tämän asetuksen liitteessä I lueteltujen tiettyjen rauta- ja terästuotteiden luovutus vapaaseen liikkeeseen unionissa edellyttää unionin ennakkovalvontaa asetuksen (EU) 2015/478 ja asetuksen (EU) 2015/755 mukaisesti. Tämä koskee tuontia, jonka nettopaino ylittää 2 500 kilogrammaa.
   2.   Tämän asetuksen soveltamisalaan kuuluvien tuotteiden luokittelu perustuu unionin tariffi- ja tilastonimikkeistöön, jäljempänä ’TARIC’. Tämän asetuksen soveltamisalaan kuuluvien tuotteiden alkuperä määritetään unionin tullikoodeksin (10) 60 artiklan mukaisesti.
   3.   Norjasta, Islannista ja Liechtensteinista peräisin olevat tuotteet jätetään soveltamisalan ulkopuolelle.
   2 artikla
   1.   Edellä 1 artiklassa tarkoitettujen tuotteiden luovutus vapaaseen liikkeeseen unionissa edellyttää jäsenvaltion toimivaltaisten viranomaisten antaman valvonta-asiakirjan esittämistä.
   2.   Edellä olevaa 1 kohtaa aletaan soveltaa 21 työpäivää tämän asetuksen voimaantulon jälkeen.
   3.   Jäsenvaltioiden toimivaltaisten viranomaisten on automaattisesti ja maksutta annettava 1 kohdassa tarkoitettu valvonta-asiakirja pyydetyille määrille viiden työpäivän kuluessa siitä, kun unioniin sijoittautunut unioniin suuntautuvaa tuontia harjoittava tuoja on esittänyt sitä koskevan hakemuksen. Toimivaltaisen kansallisen viranomaisen katsotaan vastaanottaneen hakemuksen viimeistään kolmen työpäivän kuluttua sen jättämisestä, jollei toisin todisteta.
   4.   Liitteessä II lueteltujen viranomaisten myöntämä valvonta-asiakirja on voimassa kaikkialla unionissa.
   5.   Valvonta-asiakirja on laadittava asetuksen (EU) 2015/478 liitteessä I esitettyä mallia vastaavalle lomakkeelle tai asetuksen (EU) 2015/755 liitteessä II esitettyä mallia vastaavalle lomakkeelle, kun on kyse tuonnista kyseisen asetuksen liitteessä I luetelluista kolmansista maista.
   6.   Tuojan hakemuksessa on oltava seuraavat tiedot:
   
               a)
            
            
               hakijan täydellinen nimi ja osoite (puhelinnumero ja sähköpostiosoite tai faksinumero sekä mahdollinen toimivaltaisen kansallisen viranomaisen antama tunnusnumero mukaan lukien) sekä hakijan alv-numero, jos hakijan on maksettava arvonlisäveroa;
            
         
               b)
            
            
               tarvittaessa ilmoituksen tekijän tai hakijan mahdollisen edustajan täydellinen nimi ja osoite (puhelinnumero ja sähköpostiosoite tai faksinumero mukaan lukien);
            
         
               c)
            
            
               tavaroiden kuvaukset, jotka sisältävät tiedot niiden
               
                           1)
                        
                        
                           kauppanimityksestä,
                        
                     
                           2)
                        
                        
                           Taric-koodista,
                        
                     
                           3)
                        
                        
                           alkuperästä ja mistä ne tulevat;
                        
                     
         
               d)
            
            
               ilmoitetut määrät kilogrammoina tai tarvittaessa muina asianmukaisina lisäyksikköinä (esimerkiksi pareina tai kappaleina);
            
         
               e)
            
            
               tavaroiden CIF-arvo Euroopan unionin rajalla euroina;
            
         
               f)
            
            
               seuraava hakijan päiväämä ja allekirjoittama ilmoitus, jossa on hakijan nimen selvennys suuraakkosin: ”Minä allekirjoittanut todistan, että tässä hakemuksessa olevat tiedot ovat oikeita ja vilpittömässä mielessä annettuja ja että olen sijoittautunut unionin alueelle.”
            
         Tuojan on myös toimitettava kaupallinen todiste tuontiaikeesta, kuten jäljennös myynti- tai ostosopimuksesta tai pro forma -laskusta. Tuojan on pyynnöstä esitettävä tuottajaterästehtaan antama tuotantotodistus esimerkiksi sellaisissa tapauksissa, joissa tavaroita ei osteta suoraan tuottajamaasta.
   7.   Rajoittamatta voimassa oleviin tuontia koskeviin säännöksiin ja määräyksiin mahdollisesti tehtävien muutosten taikka sopimuksen yhteydessä tai kiintiön hallinnoinnin yhteydessä tehtyjen päätösten soveltamista:
   
               a)
            
            
               valvonta-asiakirjan voimassaoloajaksi vahvistetaan neljä kuukautta,
            
         
               b)
            
            
               käyttämättömät tai osittain käytetyt valvonta-asiakirjat voidaan uusia samaksi ajaksi.
            
         8.   Toimivaltaiset viranomaiset voivat vahvistaminsa edellytyksin sallia, että ilmoitukset tai pyynnöt lähetetään tai tulostetaan sähköisesti. Toimivaltaisten viranomaisten saataville on kuitenkin pyynnöstä annettava kaikki asiakirjat ja todistusaineisto.
   9.   Valvonta-asiakirja voidaan antaa sähköisesti, jos asianomaisilla tullitoimipaikoilla on mahdollisuus käsitellä kyseistä asiakirjaa tietokoneverkossa.
   3 artikla
   1.   Se, että liiketoimessa käytettävä yksikköhinta eroaa valvonta-asiakirjassa ilmoitetusta yksikköhinnasta vähemmän kuin viisi prosenttia jompaankumpaan suuntaan tai että tuotavien tuotteiden kokonaismäärä on alle viisi prosenttia suurempi kuin valvonta-asiakirjassa ilmoitettu määrä, ei estä kyseisten tuotteiden luovuttamista vapaaseen liikkeeseen.
   2.   Valvonta-asiakirjahakemukset sekä itse valvonta-asiakirjat ovat luottamuksellisia. Ne on tarkoitettu ainoastaan toimivaltaisten viranomaisten ja hakijan käyttöön.
   4 artikla
   1.   Jäsenvaltioiden on ilmoitettava komissiolle mahdollisimman säännöllisesti ja ajanmukaisesti ja viimeistään kunkin kuukauden viimeisenä päivänä yksityiskohtaiset tiedot niistä määristä ja euromääräisistä arvoista, joille valvonta-asiakirjoja on annettu.
   Jäsenvaltioiden toimittamat tiedot on eriteltävä tuotteen, Taric-koodin ja maan mukaan.
   2.   Jäsenvaltioiden on ilmoitettava havaitsemistaan sääntöjenvastaisuuksista tai petoksista ja esitettävä tarvittaessa ne syyt, joiden perusteella ne ovat kieltäytyneet antamasta valvonta-asiakirjaa.
   5 artikla
   Tämän asetuksen mukaisesti annettavat ilmoitukset on toimitettava komissiolle sähköisesti tätä tarkoitusta varten perustetun monipalveluverkon välityksellä, jollei pakottavista teknisistä syistä ole välttämätöntä käyttää tilapäisesti muuta toimitustapaa.
   6 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   Tätä asetusta sovelletaan sitä päivää seuraavasta päivästä, jona se julkaistaan Euroopan unionin virallisessa lehdessä, 15 päivään toukokuuta 2020 asti.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä huhtikuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 83, 27.3.2015, s. 16.
   
      (2)  EUVL L 123, 19.5.2015, s. 33.
   
      (3)  Steel: Preserving sustainable jobs and growth in Europe (s. 2) http://ec.europa.eu/DocsRoom/documents/15947
   
      (4)  Lähde: Eurostat.
   
      (5)  Komission asetus (EU) N:o 1241/2009, annettu 16 päivänä joulukuuta 2009, tietyistä kolmansista maista peräisin olevien tiettyjen rauta- ja terästuotteiden tuonnin ennakkotarkkailun jatkamisesta ja soveltamisalan ajantasaistamisesta (EUVL L 332, 17.12.2009, s. 54).
   
      (6)  Lähde: Eurostat.
   
      (7)  Lähde: World Steel Association https://www.worldsteel.org/media-centre/press-releases/2015/World-crude-steel-output-increases-by-1.2--in-2014.html
   
      (8)  Lähde: Steel: Preserving sustainable jobs and growth in Europe (s. 2.) http://ec.europa.eu/DocsRoom/documents/15947
   
      (9)  Lähde: WTO: Overview of Developments in the International Trading Environment https://www.wto.org/english/news_e/news15_e/trdev_09dec15_e.htm
   
      (10)  Euroopan parlamentin ja neuvoston asetus (EU) N:o 952/2013, annettu 9 päivänä lokakuuta 2013, unionin tullikoodeksista (EUVL L 269, 10.10.2013, s. 1).
   
      LIITE I
      
         Luettelo unionin ennakkovalvonnan kohteena olevista tuotteista
      
      
                  7207 11 14 
               
               
                  7304 
               
            
                  7208 
               
               
                  7305 
               
            
                  7209 
               
               
                  7306 
               
            
                  7210 
               
               
                  7307 19 10 
               
            
                  7211 
               
               
                  7307 23 
               
            
                  7212 
               
               
                  7307 91 00 
               
            
                  7213 
               
               
                  7307 93 11 
               
            
                  7214 
               
               
                  7307 93 19 
               
            
                  7215 
               
               
                  7307 99 80 
               
            
                  7216 
               
               
                  7318 12 90 
               
            
                  7217 
               
               
                  7318 14 91 
               
            
                  7219 
               
               
                  7318 14 99 
               
            
                  7220 
               
               
                  7318 15 41 
               
            
                  7221 
               
               
                  7318 15 59 
               
            
                  7222 
               
               
                  7318 15 69 
               
            
                  7223 
               
               
                  7318 15 81 
               
            
                  7225 
               
               
                  7318 15 89 
               
            
                  7226 
               
               
                  7318 15 90 
               
            
                  7227 
               
               
                  7318 16 91 
               
            
                  7228 
               
               
                  7318 16 99 
               
            
                  7301 
               
               
                  7318 19 00 
               
            
                  7302 
               
               
                  7318 21 00 
               
            
                  7303 
               
               
                  7318 22 00 
               
            
   
      LIITE II
      
         
            СПИСЪК НА КОМПЕТЕНТНИТЕ НАЦИОНАЛНИ ОРГАНИ
         
      
      
         
            LISTA DE LAS AUTORIDADES NACIONALES COMPETENTES
         
      
      
         
            SEZNAM PŘÍSLUŠNÝCH VNITROSTÁTNÍCH ORGÁNŮ
         
      
      
         
            LISTE OVER KOMPETENTE NATIONALE MYNDIGHEDER
         
      
      
         
            LISTE DER ZUSTÄNDIGEN BEHÖRDEN DER MITGLIEDSTAATEN
         
      
      
         
            PÄDEVATE RIIKLIKE ASUTUSTE NIMEKIRI
         
      
      
         
            ΔΙΕΥΘΥΝΣΕΙΣ ΤΩΝ ΑΡΧΩΝ ΕΚΔΟΣΗΣ ΑΔΕΙΩΝ ΤΩΝ ΚΡΑΤΩΝ ΜΕΛΩΝ
         
      
      
         
            LIST OF THE COMPETENT NATIONAL AUTHORITIES
         
      
      
         
            LISTE DES AUTORITÉS NATIONALES COMPÉTENTES
         
      
      
         
            POPIS NADLEŽNIH NACIONALNIH TIJELA
         
      
      
         
            ELENCO DELLE COMPETENTI AUTORITÀ NAZIONALI
         
      
      
         
            VALSTU KOMPETENTO IESTĀŽU SARAKSTS
         
      
      
         
            ATSAKINGŲ NACIONALINIŲ INSTITUCIJŲ SĄRAŠAS
         
      
      
         
            AZ ILLETÉKES NEMZETI HATÓSÁGOK LISTÁJA
         
      
      
         
            LISTA TAL-AWTORITAJIET NAZZJONALI KOMPETENTI
         
      
      
         
            LIJST VAN BEVOEGDE NATIONALE INSTANTIES
         
      
      
         
            WYKAZ WŁAŚCIWYCH ORGANÓW KRAJOWYCH
         
      
      
         
            LISTA DAS AUTORIDADES NACIONAIS COMPETENTES
         
      
      
         
            LISTA AUTORITĂȚILOR NAȚIONALE COMPETENTE
         
      
      
         
            ZOZNAM PRÍSLUŠNÝCH ŠTÁTNYCH ORGÁNOV
         
      
      
         
            SEZNAM PRISTOJNIH NACIONALNIH ORGANOV
         
      
      
         
            LUETTELO TOIMIVALTAISISTA KANSALLISISTA VIRANOMAISISTA
         
      
      
         
            FÖRTECKNING ÖVER BEHÖRIGA NATIONELLA MYNDIGHETER
         
      
      
         BELGIQUE/BELGIË
      
      
                  Service public fédéral de l'économie, des PME, des classes moyennes et de l'énergie
               
            
                  Direction générale du potentiel économique
               
            
                  Service des licences
               
            
                  rue du Progrès 50
               
            
                  B-1210 Bruxelles
               
            
                  Faksi (32-2) 277 50 63
               
            
                  Federale Overheidsdienst Economie, KMO,
               
            
                  Middenstand & Energie
               
            
                  Algemene Directie Economisch Potentieel
               
            
                  Dienst Vergunningen
               
            
                  Vooruitgangstraat 50
               
            
                  B-1210 Brussel
               
            
                  Faksi (32-2) 277 50 63
               
            
         БЪЛГАРИЯ
      
      
                  Министерство на икономиката и енергетиката
               
            
                  дирекция ”Регистриране, лицензиране и контрол”
               
            
                  ул. ”Славянска” № 8
               
            
                  1052 София
               
            
                  Факс: (359-2) 981 50 41
               
            
                  Faksi (359-2) 980 47 10
               
            
         ČESKÁ REPUBLIKA
      
      
                  Ministerstvo průmyslu a obchodu
               
            
                  Licenční správa
               
            
                  Na Františku 32
               
            
                  CZ-110 15 Praha 1
               
            
                  Faksi (420) 224 21 21 33
               
            
         DANMARK
      
      
                  Erhvervs- og Byggestyrelsen
               
            
                  Økonomi- og Erhvervsministeriet
               
            
                  Langelinie Allé 17
               
            
                  DK-2100 København Ø
               
            
                  Faksi (45) 35 46 60 01
               
            
         DEUTSCHLAND
      
      
                  Bundesamt für Wirtschaft und Ausfuhrkontrolle,
               
            
                  (BAFA)
               
            
                  Frankfurter Straße 29–35
               
            
                  D-65760 Eschborn 1
               
            
                  Faksi (49) 6196 90 88 00
               
            
         EESTI
      
      
                  Majandus- ja Kommunikatsiooniministeerium
               
            
                  Harju 11
               
            
                  EE-15072 Tallinn
               
            
                  Faksi: +372 631 3660
               
            
         IRELAND
      
      
                  Department of Enterprise, Trade and Employment
               
            
                  Import/Export Licensing, Block C
               
            
                  Earlsfort Centre
               
            
                  Hatch Street
               
            
                  IE-Dublin 2
               
            
                  Faksi +353–1-631 25 62
               
            
         ΕΛΛΑΔΑ
      
      
                  Υπουργείο Οικονομίας, Ανάπτυξης και Τουρισμού
               
            
                  Γενική Διεύθυνση Διεθνούς Οικονομικής και Εμπορικής Πολιτικής
               
            
                  Δ/νση Συντονισμού Εμπορίου και Εμπορικών Καθεστώτων
               
            
                  Τμήμα Β': Ειδικών Καθεστώτων Εισαγωγών
               
            
                  Οδός Κορνάρου 1
               
            
                  GR 105 63 Αθήνα
               
            
                  Τηλ..: +30 210 3286041–43
               
            
                  Faksi: +30 210 3286094
               
            
                  Email: e3a@mnec.gr
               
            
         ESPAÑA
      
      
                  Ministerio de Industria, Turismo y Comercio
               
            
                  Secretaría General de Comercio Exterior
               
            
                  Subdirección General de Comercio Exterior de Productos Industriales
               
            
                  Paseo de la Castellana 162
               
            
                  E-28046 Madrid
               
            
                  Faksi +34–91 349 36 70
               
            
         FRANCE
      
      
                  Ministère de l'économie, des finances et de l'industrie
               
            
                  Direction générale des entreprises
               
            
                  Sous-direction des biens de consommation
               
            
                  Bureau textile-importations
               
            
                  Le Bervil
               
            
                  12, rue Villiot
               
            
                  F-75572 Paris Cedex 12
               
            
                  Faksi (33) 153 44 91 81
               
            
         REPUBLIKA HRVATSKA
      
      
                  Ministarstvo vanjskih i europskih poslova
               
            
                  Trg N. Š. Zrinskog 7–8,
               
            
                  10000 Zagreb
               
            
                  Tel. (385) 1 6444626
               
            
                  Faksi (385) 1 6444601
               
            
         ITALIA
      
      
                  Ministero dello Sviluppo Economico
               
            
                  Direzione Generale per la Politica Commerciale
               
            
                  DIV. III
               
            
                  Viale America, 341
               
            
                  I-00144 Roma
               
            
                  Faksi (39) 06 59 93 26 36
               
            
                  Sähköposti: dgpci.div3@mise.gov.it
               
            
         ΚΥΠΡΟΣ
      
      
                  Υπουργείο Εμπορίου, Βιομηχανίας και Τουρισμού
               
            
                  Υπηρεσία Εμπορίου
               
            
                  Μονάδα Έκδοσης Αδειών Εισαγωγής/Εξαγωγής
               
            
                  Οδός Ανδρέα Αραούζου Αρ. 6
               
            
                  CY-1421 Λευκωσία
               
            
                  Faksi: (357) 22 37 51 20
               
            
         LATVIJA
      
      
                  Latvijas Republikas Ārlietu ministrija
               
            
                  K. Valdemāra iela 3
               
            
                  LV-1395 Rīga
               
            
                  Faksi: +371–67 828 121
               
            
         LIETUVA
      
      
                  Lietuvos Respublikos ūkio ministerija
               
            
                  Investicijų ir eksporto departamentas
               
            
                  Gedimino pr. 38/2
               
            
                  LT-01104 Vilnius
               
            
                  Faksi +370 706 64 762
               
            
         LUXEMBOURG
      
      
                  Ministère de l'économie et du commerce extérieur
               
            
                  Office des licences
               
            
                  BP 113
               
            
                  L-2011 Luxembourg
               
            
                  Faksi (352) 46 61 38
               
            
         MAGYARORSZÁG
      
      
                  Magyar Kereskedelmi Engedélyezési Hivatal
               
            
                  Margit krt. 85.
               
            
                  HU-1024 Budapest
               
            
                  Faksi (36-1) 336 73 02
               
            
         MALTA
      
      
                  Diviżjoni għall-Kummerċ
               
            
                  Servizzi Kummerċjali
               
            
                  Lascaris
               
            
                  MT-Valletta CMR02
               
            
                  Faksi (356) 25 69 02 99
               
            
         NEDERLAND
      
      
                  Belastingdienst/Douane centrale dienst voor in- en uitvoer
               
            
                  Postbus 30003, Engelse Kamp 2
               
            
                  NL-9700 RD Groningen
               
            
                  Faksi (31-50) 523 23 41
               
            
         ÖSTERREICH
      
      
                  Bundesministerium für Wissenschaft, Forschung und Wirtschaft
               
            
                  Abteilung C2/9 – Außenwirtschaftskontrolle
               
            
                  A- 1011 Wien, Stubenring 1
               
            
                  POST.C29@bmwfw.gv.at
               
            
                  Faksi 01/71100/8366
               
            
         POLSKA
      
      
                  Ministerstwo Gospodarki
               
            
                  Plac Trzech Krzyży 3/5
               
            
                  00–507 Warszawa
               
            
                  Polska
               
            
                  Faksi (48-22) 693 40 21/693 40 22
               
            
         PORTUGAL
      
      
                  Ministério das Finanças
               
            
                  Autoridade Tributária e Aduaneira
               
            
                  Rua da Alfândega, n.o 5, r/c
               
            
                  P-1149-006 Lisboa
               
            
                  Faksi (+ 351) 218 81 39 90
               
            
         ROMÂNIA
      
      
                  Ministerul Economiei, Comerțului și Relațiilor cu Mediul de Afaceri
               
            
                  Departamentul de Comerț Exterior și Relații Internaționale
               
            
                  Direcția Politici Comerciale
               
            
                  Calea Victoriei, nr. 152, sector 1,
               
            
                  București 010096
               
            
                  Tel.: +40 40 10 504
               
            
                  Faksi +40 40 10 594
               
            
                  Sähköposti: dgre@dce.gov.ro
               
            
         SLOVENIJA
      
      
                  Ministrstvo za finance
               
            
                  Carinska uprava Republike Slovenije
               
            
                  Carinski urad Jesenice
               
            
                  Spodnji plavž 6C
               
            
                  SI-4270 Jesenice
               
            
                  Faks (386-4) 297 44 72
               
            
         SLOVENSKO
      
      
                  Ministerstvo hospodárstva
               
            
                  Mierová 19
               
            
                  827 15 Bratislava 212
               
            
                  Slovenská republika
               
            
                  Faksi (421-2) 43 42 39 15
               
            
         SUOMI/FINLAND
      
      
                  Tulli
               
            
                  PL 512
               
            
                  FI-00101 Helsinki
               
            
                  Sähköposti: kirjaamo@tulli.fi<mailto:kirjaamo@tulli.fi
               
            
                  Tullen
               
            
                  PB 512
               
            
                  FI-00101 Helsingfors
               
            
                  E-mail: kirjaamo@tulli.fi<mailto:kirjaamo@tulli.fi
               
            
         SVERIGE
      
      
                  Kommerskollegium
               
            
                  Box 6803
               
            
                  S-113 86 Stockholm
               
            
                  Faksi (46-8) 30 67 59
               
            
         UNITED KINGDOM
      
      
                  Department of Trade and Industry
               
            
                  Import Licensing Branch
               
            
                  Queensway House – West Precinct
               
            
                  Billingham
               
            
                  UK-TS23 2NF
               
            
                  Faksi (44–1642) 36 42 69